ठाणे। मोदी सरकार राष्ट्रपति पद को लेकर अपने पत्ते नहीं खोल रही है। पार्टी का साफ मानना है कि 15 जून से पहले वो अपने नाम का खुलासा नहीं करेगी। वहीं, विपक्ष भी पूरी तैयारी के साथ मैदान में उतरने की तैयारी कर रही है। कांग्रेस अध्यक्ष सोनिया गांधी पूरे विपक्ष को साथ लाने की कोशिश कर रही है। राष्ट्रपति चुनाव को लेकर अपनी स्थिति रखते हुए केंद्रीय मंत्री रामदास अठावले ने कहा कि अगर राष्ट्रवादी कांग्रेस पार्टी (राकांपा) के प्रमुख शरद पवार राष्ट्रपति चुनाव लड़ने के इच्छा रखते हैं तो उन्हें राष्ट्रीय जनतांत्रिक गठबंधन (राजग) में शामिल हो जाना चाहिए।